b'\n_START_ARTICLE_\nOdbor za gospodarstvo Dr\xc5\xbeavnega zbora Republike Slovenije\n_START_PARAGRAPH_\nOdbor za gospodarstvo je odbor Dr\xc5\xbeavnega zbora Republike Slovenije.\n_START_SECTION_\nDelovanje\n_START_PARAGRAPH_\n\xc2\xbbOdbor obravnava predloge zakonov, druge akte in problematiko, ki se nana\xc5\xa1a na ekonomski sistem in razvoj, notranji trga ter tehni\xc4\x8dno zakonodajo in merila, varstvo potro\xc5\xa1nikov, varstvo konkurence, ekonomske odnose s tujino, razvoj podjetni\xc5\xa1kega sektorja in konkuren\xc4\x8dnosti, pogoje za ustanavljanje in ohranjanje delovnih mest, intelektualno lastnino, drobno gospodarstvo in turizem, energetiko in rudarstvo, elektronske komunikacije in po\xc5\xa1to, industrijske projekte ter druga vpra\xc5\xa1anja, ki jih obravnava za ta podro\xc4\x8dja pristojno ministrstvo._NEWLINE_Prav tako Odbor za gospodarstvo spremlja in nadzira delo Slovenske od\xc5\xa1kodninske dru\xc5\xbebe, d.d., Kapitalske dru\xc5\xbebe pokojninskega in invalidskega zavarovanja, d.d., Sklada kmetijskih zemlji\xc5\xa1\xc4\x8d in gozdov Republike Slovenije, vzajemnih skladov, investicijskih dru\xc5\xbeb in dru\xc5\xbeb za upravljanje ter drugih skladov in drugih pravnih oseb, kolikor je njihovo delovanje vezano na lastninsko preoblikovanje podjetij. V njegovo podro\xc4\x8dje dela sodi tudi obravnava poro\xc4\x8dila dru\xc5\xbebenega pravobranilca Republike Slovenije in drugih institucij s podro\xc4\x8dja o\xc5\xa1kodovanja dru\xc5\xbebene lastnine pri lastninskem preoblikovanju podjetij oziroma pravnih oseb ter obravnava, spremljanje in nadzor izvajanja privatizacije in prodaje dr\xc5\xbeavnega premo\xc5\xbeenja ter obravnava poro\xc4\x8dil organov, pristojnih za izvedbo privatizacije dr\xc5\xbeavnega premo\xc5\xbeenja ter poro\xc4\x8dil v zvezi z o\xc5\xa1kodovanjem dr\xc5\xbeavne lastnine v postopku privatizacije._NEWLINE_Odbor obravnava zadeve EU s svojega delovnega podro\xc4\x8dja.\xc2\xab'